BusinessEurope - Συνομοσπονδία Ευρωπαϊκών Επιχειρήσεων

Η **BusinessEurope**, (πρώην Συνομοσπονδία Ευρωπαϊκών Επιχειρήσεων - UNICE), είναι μια οργάνωση που εκπροσωπεί επιχειρήσεις όλων των μεγεθών στην Ευρωπαϊκή Ενωση (ΕΕ) καθώς επίσης και επτά ευρωπαϊκές χώρες εκτός ΕΕ. Η BusinessEurope αποτελείται από 42 εθνικές εργοδοτικές και βιομηχανικές οργανώσεις. Σημερινός πρόεδρος της ομοσπονδίας είναι ο Fredrik Persson, ενώ ο γενικός διευθυντής της είναι ο Markus J. Beyrer.

Η Συνομοσπονδία, εδρεύει στις Βρυξέλλες και αναγνωρίζεται επίσημα ως κοινωνικός εταίρος σε ευρωπαϊκό επίπεδο, συμμετέχει σε μια σειρά οικονομικών και κοινωνικών αποφάσεων και συνεργάζεται με διάφορους ενδιαφερόμενους φορείς και επιχειρηματικούς εταίρους. Προωθεί τα συμφέροντα των επιχειρήσεων με σκοπό τη διασφάλιση της δημόσιας πολιτικής και υποστήριξης της ευρωπαϊκής οικονομία. Θεωρείται η ισχυρότερη οργάνωση συμφερόντων στις Βρυξέλλες και αντιπροσωπεύει 20 εκατομμύρια επιχειρήσεις μέσω των τοπικών επιχειρηματικών ενώσεων μελών της σε 36 ευρωπαϊκές χώρες.

## Ιστορικό
Μετά τον Δεύτερο Παγκόσμιο Πόλεμο, η Ευρώπη χρειαζόταν ανασυγκρότηση και οικονομική συνεργασία. Το Conseil des Fédérations Industrielles d'Europe (CIFE) ιδρύθηκε το 1949 και μέσα σε αυτό δημιουργήθηκε η Union des Industries des pays de la Communauté européenne από βιομηχανικές ομοσπονδίες από τα έξι κράτη μέλη της Ευρωπαϊκής Κοινότητας Άνθρακα και Χάλυβα. Αυτό εξελίχθηκε σε Union des Industries de la Communauté européenne (UNICE) το 1958 για την παρακολούθηση των πολιτικών επιπτώσεων της Συνθήκης της Ρώμης.

Οι έξι χώρες μέλη εκπροσωπήθηκαν από οκτώ ομοσπονδίες: BDI και BDA (Γερμανία), CNPF (Γαλλία), Confindustria (Ιταλία), FEDIL (Λουξεμβούργο), FIB (Βέλγιο) και VNO και FKPCWV (Ολλανδία). Ο Σύνδεσμος Ελληνικών Βιομηχανιών έγινε συνδεδεμένο μέλος.

Αρχικά στελεχώθηκε από τέσσερις υπαλλήλους υπό τη Γενική Γραμματέα κα Η.Μ. Ο Claessens και ο Πρόεδρος Léon Bekaert, η UNICE είχε 11 Επιτροπές και 12 ομάδες εργασίας, με έδρα τις Βρυξέλλες. Το 2007, η UNICE μετονομάστηκε σε BUSINESSEUROPE, The Confederation of European Business.

Για περισσότερα από εξήντα χρόνια, η BUSINESSEUROPE διατηρεί την αποστολή της να ενώνει βιομηχανικές ομοσπονδίες, να προωθεί μια ανταγωνιστική βιομηχανική πολιτική και να ενεργεί ως εκπρόσωπος των ευρωπαϊκών θεσμών. Διασφαλίζει τη σύνδεση με επίσημους θεσμούς, μελετά τρέχοντα ζητήματα και συντονίζει τις απαντήσεις, διατηρώντας μια ευρεία, μη τομεακή εστίαση. https://www.businesseurope.eu/history-organisation 

### Ηγεσία
Της οργάνωσης ηγείται ο Πρόεδρος της, θέση την οποία κατείχαν τα ακόλουθα πρόσωπα:

* 1958-1961 Léon Bekaert
* 1961-1962 Georges Villiers
* 1962-1967 H. J. de Koster
* 1967-1971 Fritz Berg
* 1971-1975 Paul Huvelin 
* 1975-1980 Pol Provost
* 1981-1983 Guido Carli
* 1984-1986 Raymond Pennock
* 1986-1990 Karl Gustaf Ratjen
* 1990-1994 Carlo Ferrer Salat
* 1994-1998 François Perigot
* 1998-2003 Georges Jacobs
* 2003-2005 Jürgen Strube
* 2005-2009 Ernest-Antoine Seillière
* 2009-2013 Jürgen Thumann [de]
* 2013-2018 Emma Marcegaglia
* 2018-2022 Pierre Gattaz
* Από τον Ιούλιο του 2022 Fredrik Persson

Η BusinessEurope διοικείται από Γενικό Διευθυντή. Την θέση του Γενικού Διευθυντή κατέχει ο Markus J. Beyrer από το 2013.

## Δραστηριότητες
Η Συνομοσπονδία Ευρωπαϊκών Επιχειρήσεων BusinessEurope διοργανώνει την εκδήλωση BusinessEurope Day στις Βρυξέλλες κάθε διετία.

## Οργανώσεις Μέλη

## Βλέπε επίσης

* Ευρωπαϊκή Σύνοδος Κορυφής των Επιχειρήσεων
* Ενωση των Εταιρειών
* Ευρωπαίοι εκδότες

## Παραπομπές


## Πηγές
* Οι Ευρωπαϊκοί Κοινωνικοί Εταίροι, όπως αναγνωρίζονται από τη Συνθήκη της Λισαβόνας
* Ευρωπαϊκό Μητρώο Διαφάνειας
* ΕΔΔ 20 Μαΐου 2011
* Ευρωπολιτική 21 Ιανουαρίου 2011

## Εξωτερικές συνδέσεις

* Επίσημος δικτυακός τόπος

Κατηγορία:Ενώσεις εργοδοτών
Κατηγορία:BusinessEurope
Κατηγορία:UNICE
Κατηγορία:Επιχειρηματικές Οργανώσεις
Κατηγορία:Ευρώπη
Κατηγορία:Ευρωπαίοι εργοδότες